EkBass/fiwiki-20250220-pages-articles huggingface dataset:
Pertti Korppoo

Pertti Paavo Korppoo (s. 18. huhtikuuta 1937 Orivesi – 9. heinäkuuta 2009 Ruovesi) oli suomalainen sahateollisuuden palveluksessa toiminut henkilö. Hän oli koulutukseltaan sahateknikko ja toimi sukunsa omistaman Pohjan Saha Oy:n toimitusjohtajana vuosina 1969–1982. == Elämäkerta == Pohjan Saha Oy:n perusti Ruoveden Jäminkipohjaan talousneuvos Paavo Edward Korppoo (k. 1974). Hän toimi kuolemaansa asti Pohjan Saha Oy:n hallituksen puheenjohtajana. Pertti Korppoon veljistä Eero (s. 1941) toimi sahayhtiön teknisenä johtajana ja Jorma (s. 1945) markkinointijohtajana. Pertti Korppoon toimitusjohtaja-aikana Pohjan Saha Oy:stä kehittyi Suomen suurin yksityinen sahayhtiö, jolla oli toimipaikat Ruoveden Jäminkipohjassa (vuosituotanto 175 000 m³), Holisevan Saha Oy Jämsässä (vuosituotanto 75 000 m³), osuus Kovetun Saha Oy:stä Ruoveden Muroleessa (vuosituotanto 70 000 m3) sekä Toras Oy:n Kuohun tehtaat Kuohun kylässä Jyväskylässä. Jäminkipohjan sahan äitienpäivänä 1979 tuhonneen tulipalon jälkeen Pohjan Saha Oy osti korvaaviksi tuotantolaitoksiksi Väärinmajan Sahan Ruoveden Ylä-Väärissä (vuosituotanto n. 40 000 m³) ja G. A. Serlachius Osakeyhtiöltä Kolhon Sahan Vilppulassa (vuosituotanto noin 120 000 m³). Yhtiö rakennutti 1979–1980 Vilppulaan uuden suursahan, joka korvasi Holisevan ja Kovetun Sahoja lukuun ottamatta muut edellä mainitut yksiköt. Uuden tuotantolaitoksen vuosituotanto oli noin 360 000 m³ ja se oli lajissaan Euroopan suurin. Nykyisin sen vuosikapasiteetti on tarvittaessa ollut nostettavissa yli 600 000 m³:iin. Sahan omistaa nykyisin Metsäliiton Metsä Wood, entinen Finnforest. Pohjan Saha Oy oli myös metsäyhtiöiden yhteisen puunhankintayhtiö Puulaaki Oy:n osakas. Pertti Korppoo oli metsäteollisuuden monissa luottamustoimissa. Hän osallistui myös 1970–1980-luvuilla Ruoveden kunnallispolitiikkaan ja toimi kokoomuslaisena kunnanvaltuutettuna. Korppoo rakensi asunnon Villanika-nimiselle kiinteistölle Ruoveden Kautun kylään kanavan tuntumaan 1976. "Nika" talon nimessä johtuu siitä, että olohuoneen ja ruokailuhuoneen välissä on nikainen puunrunko pystyasennossa läpi talon. Arkkitehtina toimi Pekka Ojonen. G. A. Serlachius Oy osti Pohjan Sahan Korppoon veljeksiltä 1982. Kaupasta seurasi vuosikymmeniä kestänyt oikeudenkäyntien sarja, jossa Korppoot saivat korvauksia. Holisevan Saha Oy:n Korppoot myivät Yhtyneet Paperitehtaat Oy:lle 1983. Pertti Korppoo keskittyi 1983 lukien liikkeenjohdon konsultointiin sekä omistamansa VP Laatikkovuokraus Oy:n toimitusjohtajuuteen. Eero ja Jorma Korppoo perustivat Ruoveden Jäminkipohjaan 1983 sahateollisuuden koneiden ja laitteiden myyntiyhtiön Loija Oy:n. ==Lähteet== * * ==Aiheesta muualla== * Pertti Korppoon muistokirjoitus Helsingin Sanomissa Luokka:Suomalaiset yritysjohtajat Luokka:Suomalaiset liikemiehet Luokka:Vuonna 1937 syntyneet Luokka:Vuonna 2009 kuolleet
Risto Punkka

Risto Kalevi Punkka (19. maaliskuuta 1957 Lemi – heinäkuu 2014) oli suomalainen ampumahiihtäjä, joka 1980-luvulla edusti Suomea maajoukkueessa. Punkka sijoittui Sarajevon 1984 olympialaisissa 10 kilometrillä 34:nneksi. MM- kilpailuissa hän sijoittui Anterselvassa 1983 viestissä viidenneksi, 10 kilometrillä 16:nneksi ja 20 kilometrillä 22:nneksi sekä Ruhpoldingissa 1985 viestissä seitsemänneksi ja 20 kilometrillä 42:nneksi. Maailmancupissa hän sijoittui 10 kilometrillä kolmanneksi Falunin osakilpailussa vuonna 1983. ”Ripo” Punkka edusti seuratasolla Lemin Eskoja. Hän saavutti kolmesti SM- hopeaa: viestissä vuonna 1979, 10 kilometrillä vuonna 1982 ja 20 kilometrillä vuonna 1985 sekä kolmesti SM-pronssia: 20 kilometrillä vuonna 1979 ja 10 kilometrillä vuosina 1980 ja 1983. == Lähteet == * ===Viitteet=== Luokka:Suomalaiset ampumahiihtäjät Luokka:Vuonna 1957 syntyneet Luokka:Vuonna 2014 kuolleet
Whirlpool

Whirlpool on monikansallinen kodinkoneiden valmistaja ja markkinoija. Se on perustettu vuonna 1911. Vuonna 2006 Whirlpool osti korealaisen Maytag-yhtiön ja nousi maailman suurimmaksi kodinkoneiden valmistajaksi. Whirlpoolin liikevaihto on noin 19 miljardia Yhdysvaltain dollaria, sillä on 73 000 työntekijää ja tuotantolaitoksia 69 paikkakunnalla ympäri maailmaa. Yrityksen tunnetuimpia tuotemerkkejä ovat Whirlpool, KitchenAid ja Maytag.Yhtiön kotisivut Whirlpoolin kansainvälinen päämaja sijaitsee Yhdysvalloissa Michiganin osavaltiossa. == Lähteet== == Aiheesta muualla == Luokka:Kodinkonevalmistajat Luokka:Kodinkonemerkit Luokka:Yhdysvaltalaiset pörssiyhtiöt
Tuija Sikiö

Tuija Marketta Repo (o.s. Sikiö, s. 23. marraskuuta 1969 Ruokolahti) on kilpauransa lopettanut suomalainen ampumahiihtäjä. Tuija Sikiö edusti Suomea kaksien talviolympialaisten ampumahiihtokilpailuissa. Albertvillessa 1992 hän sijoittui viestissä viidenneksi, 15 kilometrillä 14:nneksi sekä 7,5 kilometrillä 45:nneksi. Lillehammerissa 1994 hän oli 7,5 kilometrillä 24:s ja 15 kilometrillä 38:s. MM-kilpailuissa hän sijoittui Minskissä 1990 7,5 kilometrillä 27:nneksi, Lahdessa 1991 joukkuekilpailussa seitsemänneksi, viestissä kahdeksanneksi ja 15 kilometrillä 13:nneksi sekä Borovetzissa 1993 joukkuekilpailussa kymmenenneksi, 15 kilometrillä 17:nneksi ja 7,5 kilometrillä 18:nneksi. EM-kilpailuissa hän sijoittui 15 kilometrillä neljänneksi ja viestissä kuudenneksi vuonna 1994. Tuija Sikiö edusti seuratasolla Ruokolahden Rajua. Hän voitti Suomen mestaruuden 7,5 kilometrillä vuosina 1991 ja 1995 sekä 15 kilometrillä vuonna 1994. ==Lähteet== * Luokka:Suomalaiset ampumahiihtäjät Luokka:Vuonna 1969 syntyneet Luokka:Elävät henkilöt
Roslin

Roslin voi tarkoittaa ainakin seuraavia: ==Sukunimenä== * Alexander Roslin (1718–1793), ruotsalainen muotokuvamaalari * Bertil Roslin (s. 1939), suomalainen taloustieteilijä, ja professori, Åbo Akademin ent. kansleri * Gaby Roslin (s. 1964), brittiläinen televisiokuuluttaja * Mathilda Roslin (1837–1923), suomalainen toimittaja ja kirjailija * Tomas Roslin (s. 1969), suomalainen ekologi ja professori * Toros Roslin (n. 1210–1270), armenialainen kuvittaja === Kuvitteellisia henkilöitä === * Laura Roslin, televisiosarjassa Battlestar Galactica ==Muita== * Roslin, kylä Midlothianin alueella Skotlannissa * MS Roslin, Kokkolan edustalle uponnut pirtulaiva * Roslin Institute Skotlannissa * Roslinin linna, linnoitus Skotlannissa * Roslinin taistelu Skotlannissa vuonna 1303 * Roslin House, Haverfordin Collegen espanjalainen oppilaskunta Luokka:Sukunimet
Santiago Álvarez

Santiago Álvarez (18. maaliskuuta 1919 Havanna – 20. toukokuuta 1998 Havanna) oli kuubalainen elokuvaohjaaja. Hän kirjoitti ja ohjasi monia dokumentteja, jotka käsittelivät Kuuban ja Yhdysvaltojen kulttuuria. Hänen yksi kuuluisimmista teoksistaan oli lyhytdokumentti Now (1965), joka kertoi rotuerottelusta. Sen teossa oli mukana laulaja Lena Horne. LBJ (1968) ja 79 Primaveras (1969) käsittelivät Vietnamin sotaa. 79 primaveras palkittiin Tampereen elokuvajuhlien Grand Prix'llä vuonna 1970. Vuonna 1968 Álvarez, Octavio Getino ja Fernando Solanas tekivät yhteistyössä neljätuntisen dokumenttitrilogian Polttouunien aika, joka kuvaa argentiinalaista ja latinalaisamerikkalaista uuskolonialismia ja väkivaltaa. Muita aiheita, joita Álvarez käsitteli dokumenteissaan, olivat Latinalaisen Amerikan musiikki ja kulttuuri. Álvarez kuoli 20. toukokuuta 1998 Parkinsonin tautiin Havannassa. Hänet haudattiin Havannaan Colonin hautausmaalle. == Lähteet == == Kirjallisuutta == * Pyhälä, Mikko: Santiago Álvarezin haastattelu ja oheisartikkeli ”Kuuban elokuva”. Filmihullu 6/1970. == Aiheesta muualla == * * Luokka:Kuubalaiset elokuvaohjaajat Luokka:Kuubalaiset elokuvatuottajat Luokka:Vuonna 1919 syntyneet Luokka:Vuonna 1998 kuolleet
Ford Focus (Pohjois-Amerikka)

Ford Focus, Fordin valmistama alemman keskiluokan auto, tuli Pohjois- Amerikassa markkinoille vuonna 1999 vuosimallina 2000. Se korvasi Ford Escort- ja Mercury Tracer -mallit. Ensimmäinen malli, joka oli tuotannossa vuoteen 2004 asti, oli pitkälti samanlainen samaan aikaan valmistetun eurooppalaisen version kanssa, ja sitä myytiin kolmiovisena hatchbackina (ZX3), neliovisena sedanina (ZX4) ja farmarina (ZXW). Mallivuodelle 2002 esiteltiin viisiovinen hatchback (ZX5). Vuonna 2005, kun Euroopassa esiteltiin uuteen pohjalevyyn perustuva toinen sukupolvi, sai Pohjois-Amerikan malli pienen uudistuksen. Tätä mallia myytiin Kanadassa, Yhdysvalloissa ja Meksikossa vuonna 2006. Vuonna 2008 esiteltiin täysin uudelleen muotoiltu toinen sukupolvi, joka perustuu edelleen samaan C170-pohjalevyyn kuin aiemmatkin mallit. Tämä malli tuli myyntiin Kanadassa ja Yhdysvalloissa sedan- ja coupé-koreilla. Meksikossa tuli myyntiin Euroopassa suunniteltu malli vuonna 2006. Vuonna 2010 malli korvattiin uudella Focuksella, joka on samanlainen kaikkialla maailmassa.GMInsideNews Forums: Big Plans for tiny Focus GM Inside News. == Ensimmäisen sukupolven erot eurooppalaiseen versioon == * Suuremmat puskurit, etuvilkut maskissa puskurin sijaan * Erilaiset takavalot, punaiset vilkut oranssien sijaan * Peruutusvalot puskurin sijaan eurooppalaisen version vilkkujen paikalla == Kuvia == Tiedosto:2000-2004 Ford Focus ZTS sedan -- 03-28-2012.JPG|2000–2004 Ford Focus ZTS Tiedosto:'05-'07 Ford Focus ZX5.jpg|2005–2007 Ford Focus ZX5 Tiedosto:2009FordFocusSES(coupe)RDQ.jpg|2007–2011 Ford Focus SES coupé Tiedosto:2009FordFocusSES(coupe)EntryView.jpg|2007–2011 sisältä Tiedosto:2009FordFocusSES(coupe)FDQ.jpg|2009 Ford Focus SES coupé == Lähteet == == Aiheesta muualla == Focus (Yhdysvallat) Luokka:C-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot uk:Ford Focus (Північна Америка)
Tocantinsin lippu

Tocantinsin lippu on Brasilian osavaltion Tocantinsin symboli. Lippu on jaettu diagonaalisesti kolmeen raitaan oikealta ylhäältä alas vasemmalle. Sen sininen raita symboloi jokia ja oranssi rikkauksia. Valkoisessa raidassa oleva oranssi aurinko symboloi kaikkien Tocantinsin asukkaiden hyvinvointia. Luokka:Brasilian osavaltioiden liput Luokka:Tocantins
Acren lippu

Acren lippu on Brasilian osavaltion Acren tunnus. Lipun värit kuvaavat rauhaa (keltainen) ja toivoa (vihreä). Punainen tähti vasemmassa ylänurkassa on ”yksinäinen tähti” muistuttamassa niistä, jotka taistelivat Acren Brasiliaan liittämisen puolesta. Luokka:Brasilian osavaltioiden liput
MW (taajuusalue)

MW-taajuusalue (, MW, ) on Euroopassa 526,5 kHz– 1606,5 kHz radiotaajuusalue, jota käytetään yleisradiotoiminnassa amplitudimoduloiduissa (AM) lähetyksissä.J. Laiho, Mihin taajuutemme kelpaavat 1/4 TEKNIIKAN TIEDOTUSLEHTI Marraskuu 2005 no 5 Aaltoalue on porrastettu 9 kHz:n välein. Yhdysvalloissa keskiaaltoalue on porrastettu 10 kHz:n välein, mikä tarkoittaa, etteivät aaltoalueet osu kohdakkain kuin tasakymmenluvuilla, minkä vuoksi radiovastaanottimessa tulee olla valinta kummallekin jaolle, mikäli vastaanotinta halutaan kuunnella kummankin taajuusjaon olosuhteissa. ==Lähteet== Luokka:Keskipitkät aallot Luokka:Radiotaajuusalueet
Tau1 Gruis

Tau1 Gruis on keltainen kääpiötähti Kurjen tähdistössä 108 valovuoden päässä Maasta. Vuonna 2002 siltä löydettiin yksi planeetta. Sillä arvellaan olevan 1,4 kertaa enemmän vetyä painavampia alkuaineita kuin Auringolla, mikä tekee korkean rautapitoisuuden todennäköiseksi. ==Lähteet== *"Tau1 Gruis" *"Notes for star HD 216435" Luokka:Pääsarjan tähdet
Dúbravka (Bratislava)

Dúbravka on Bratislavan osa-alue, joka kuuluu Bratislava IV -piiriin. Se sijaitsee kaupungin länsiosassa Devínska Kobyla -kukkulan itärinteellä. Dubravkan alue on ollut asutettuna 1300-luvulta asti, ja kuului silloin Devínin linnan maihin. Se on ollut osa Bratislavaa vuodesta 1946. Kylän huomattavin nähtävyys on barokkikirkko vuodelta 1723.Bratislava Slovakia thumb|left|Näkymä Dúbravkasta == Lähteet == Luokka:Bratislavan osa-alueet
Yläneen vaakuna

Yläneen kunnanvaakuna on saanut aiheensa Yläneen kunnansinetistä, jonka aihe on heraldisoitu kunnan vaakunaan. Vaakunan on suunnitellut Gustaf von Numers, ja se vahvistettiin käyttöön 22. lokakuuta 1957. Vaakunan selitys on ”kilpi katkoinen, yläkenttä punainen ja alakenttä kultaa, josta kasvaa kolme kultaista kuusta; alakentässä punainen hirsi”. Vaakuna muuttui epäviralliseksi kotiseutuvaakunaksi 2009 Yläneen liityttyä osaksi Pöytyän kuntaa. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Yläne
Vera Wang

Vera Wang (, pinyin: Wáng Wēiwei; s. 27. kesäkuuta 1949) on yhdysvaltalainen muotisuunnittelija. Hänet tunnetaan varsinkin hääpuvuistaan, joita hän on tehnyt useille julkisuuden henkilöille. Hän on myös tehnyt esiintymispukuja taitoluistelijoille, kuten Nancy Kerriganille ja Michelle Kwanille.Vera Wang pukee morsiamet seksikkäästi Kerrigan esiintyi Wangin puvussa olympialaisissa 1994. Wang syntyi New Yorkissa vanhemmille, jotka olivat paenneet Kiinasta toisen maailmansodan aikana.Encyclopedia.jrank.org Hän opiskeli The Chapin Schoolissa, Pariisin yliopistossa sekä Sarah Lawrence Collegessa. Hän oli nuorena taitoluistelija ja kilpaili Yhdysvaltain-mestaruuskilpailuissa 1968. Hän aikoi olympiajoukkueeseenkin, johon ei kuitenkaan päässyt. Hän opiskeli myös balettia George Balanchinen balettikoulussa.Time.com: Aisles of Style Toimittuaan Vogue-lehden muotitoimittajana kuudentoista vuoden ajan Wang aloitti työskentelyn ensin Ralph Laurenin kanssa ja sitten vuodesta 1990 itsenäisesti.Infomat.com: Biography Julkisuuden henkilöitä, jotka Wangia ovat tehneet tunnetuksi, ovat olleet muiden muassa Sharon Stone, Jennifer Lopez, Mariah Carey, Uma ThurmanFactio-magazine.com: Vera Wang, the designer who changed bridal fashion , Jessica SimpsonFamous people weddings , Avril LavigneAvril Lavigne opted for fairytale wedding , Heidi KlumHeidi Klum and Seal get married , ja Holly Hunter.Simplyweddings.com Wang meni vuonna 1989 naimisiin Arthur Paul Beckerin kanssa.Vera Wang wed to Arthur Becker Parilla on adoptiolapset Cecilia ja Josephine.Thebiographychannel.co.uk == Lähteet == Wang, Vera Wang, Vera Wang, Vera
Darsheel Safary

Darsheel Safary (s. 9. maaliskuuta 1997Darsheel Safaryn virallinen Facebook- sivu Viitattu 29.9.2020. Mumbai, Maharashtra) on intialainen näyttelijä. Hän nousi julkisuuteen Aamir Khanin ohjaaman Taare Zameen Par -elokuvan (2007) pääroolista. Hän voitti roolillaan Filmfare-palkinnon vuonna 2008.Will Darsheel Safary get the Best Actor Trophy? IndiaFM. Web Archive 2008. Viitattu 29.9.2020. Film review: Taare Zameen Par Hollywood Reporter. Web Archive 2009. Viitattu 29.9.2020. == Filmografia == Vuosi Elokuva Rooli 2007 Taare Zameen Par Ishaan Nandkishore Awasthi 2010 Bumm Bumm Bole Pinu (Pinakin) 2011 Zokkomon Kunal/Zokkomon 2012 Keskiyön lapset Saleem Sinai == Televisio == Vuosi Ohjelma Rooli Muuta 2011 Taarak Mehta Ka Ooltah Chashmah Itsenään Vierasesiintyminen 2012 Jhalak Dikhhla Jaa 5 Itsenään Kilpailija 2015 Lage Raho Chachu Itsenään Vierasesiintyminen 2016 Yeh Hai Aashiqui Abhay == Lähteet == == Aiheesta muualla == * Luokka:Lapsinäyttelijät Luokka:Intialaiset näyttelijät Luokka:Vuonna 1997 syntyneet Luokka:Elävät henkilöt
Korpisieppari

Korpisieppari (Empidonax virescens) on pohjoisamerikkalainen pienikokoinen varpuslintu. == Koko ja ulkonäkö == Linnun pituus on noin 11,5 cm, siipien kärkiväli 21–24 cm ja paino keskimäärin 12–13 g. Korpisiepparin höyhenpuku on päältä oliivinvihertävä ja alapuolelta kellahtava tai oliivinharmaa. Siivellä on kaksi valkoista juovaa. Korpisieppari istuu pystyasennossa oksalla tai muulla tähystyspaikalla ja tekee nopeita pyrähdyksiä lentävien hyönteisten perään, aivan kuin harmaasieppo. Sukupuolet ovat samanvärisiä. == Esiintyminen == Korpisieppari elää Yhdysvaltain itäosissa Pohjois-Dakotan kaakkoisosista Teksasiin ja Floridaan. Lajin elinympäristön ala on noin kolme miljoonaa neliökilometriä ja sen kannan koko on noin 4,7 miljoonaa yksilöä. Se on muuttolintu, joka talvehtii Keski-Amerikan Nicaraguasta Venezuelaan. Laji on tavattu Islannissa 1967. Lajin kanta on elinvoimainen. == Elinympäristö == Korpisieppari elää tuoreissa ja soistuneissa metsissä, etenkin tulvien vaivaamissa pyökkivaltaisissa metsissä. == Lisääntyminen == Pesä on maljamainen kuppi pensaan oksalla. Lehmäturpiaali (Molothrus ater) loisii korpisiepparin pesissä, mutta vain 16 % turpiaalin poikasista suoriutui lentokykyisiksi sen pesissä.AllAboutBirds == Ravinto == Lentävät ja lehvästössä elävät hyönteiset ja muut niveljalkaiset. Toisinaan se syö myös marjoja. == Lähteet == * Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. ISBN 0-19-857508-4 === Viitteet === == Aiheesta muualla == * BioOne (Väitöskirja) * South Dakota Birds and Birding Luokka:Tyrannit
Nordkinnin niemimaa

Nordkinnin niemimaa (, ) on Pohjois-Norjan Finnmarkin läänissä sijaitseva Barentsinmereen työntyvä niemimaa. Niemimaa jää länsipuolisen Laksfjordenin ja itäpuolisen Tenovuonon väliin ja on yhteydessä muuhun mantereeseen kapean Hopseidet-kannaksen välityksellä. Nordkinnin niemimaa kuuluu Lebesbyn ja Gamvikin kuntiin. Tärkeimmät taajamat ovat Kjøllefjord, Mehamn ja Gamvik. Nordkinnin niemimaalle avattiin kiinteä tieyhteys vuonna 1989. Kjøllefjord ja Mehamn kuuluvat Hurtigrutenin lauttasatamiin. Mehamnissa on lentokenttä. Niemimaan pohjoisin kohta on Kinnarodden, joka on myös koko Norjan ja Euroopan mantereen pohjoisin piste. Slettnesin majakka Gamvikin pohjoispuolella on maailman pohjoisin mantereella sijaitseva majakka. Niemimaan korkein kohta on Sandfjelletin Storvarden 486 metrissä. Luokka:Euroopan niemimaat Luokka:Norjan niemet Luokka:Lebesby Luokka:Gamvik
Bolivian vaakuna

Bolivian vaakuna on Bolivian tunnus lipun, moton ja hymnin ohella. Vaakunan yläpuolella on Bolivian kansallislintu Andienkondori. Sen takana on laakeripuun ja oliivipuun oksista sidottu seppele, joka symboloi voittoa sodassa (laakeripuu) ja rauhaa sekä kansan mainetta (oliivipuu). Vaakunan molemmin puolin on kolme Bolivian lippua. Vaakunan oikealla puolella oleva kirves symboloi Bolivian valtion auktoriteettia kun taas vasemmalla puolella oleva punainen fryygialaismyssy symboloi vapautta. Vaakunan ovaalin muotoisen kehyksen taivaansininen väri symboloi Bolivian Tyynenmeren sodassa menettämää rantaviivaa. Siihen on kirjoitettu kultaisin kirjaimin BOLIVIA ja kymmenen tähteä, jotka kuvaavat Bolivian departementtejä ja Chilelle Tyynenmeren sodassa menettämää departementtiä. Vaakunaan on kuvattu vuoret Cerro Rico takana ja Cerro Menor edessä. Vehnälyhde kuvan etualalla symboloi Bolivian ruokavarojen yltäkylläisyyttä, palmu maan kasvillisuuden rikkautta, laama maan eläimistön rikkautta ja vasemmalla sijaitseva aurinko tasavallan syntyä ja loistoa. Luokka:Bolivia Luokka:Valtioiden vaakunat
Guru Dutt

Vasanth Kumar Shivashankar Padukone eli Guru Dutt (, ; 9. heinäkuuta 1925 Bangalore – 10. lokakuuta 1964 Mumbai) oli intialainen elokuvaohjaaja, -tuottaja ja -näyttelijä. Hänen ohjauksiaan ovat muiden muassa Baazi (1951), Pyaasa (1957) ja Kaagaz Ke Phool (1959). Näyttelijänä hänellä oli roolit muiden muassa elokuvissa Chaudhvin Ka Chand (1960) ja Sahib Bibi Aur Ghulam (1962), joissa hän työskenteli myös tuottajana. Dutt voitti Filmfare-palkinnon vuonna 1963. Hänen puolisonsa oli laulaja Geeta Dutt. Pari sai kolme lasta. Guru Dutt kuoli unilääkkeiden yliannostuksen seurauksena 39-vuotiaana.Hollywoodgate.comWebindia123.com: Guru Dutt profile Hän oli tehnyt itsemurhayrityksiä jo aiemmin.'Guru Dutt attempted suicide thrice' == Lähteet == == Aiheesta muualla == * Luokka:Intialaiset elokuvaohjaajat Luokka:Intialaiset näyttelijät Luokka:Vuonna 1925 syntyneet Luokka:Vuonna 1964 kuolleet
Roy Thinnes

Roy Thinnes (s. 6. huhtikuuta 1938 Chicago, Illinois) on yhdysvaltalainen näyttelijä. Ensimmäisen vakituisen televisioroolinsa hän sai saippuaoopperassa General Hospital, jossa hän esitti Phil Breweria. Päärooli hänellä oli vuonna 1965 televisiosarjassa Kuuma kesä ja 1966–1967 sarjassa Muukalaiset. Myöhemmin hän on esiintynyt muun muassa televisiosarjoissa Viinitila Falcon Crest ja Dark Shadowsin vuoden 1991 uusintaversiossa. Elokuvarooleja Thinnesillä on ollut muun muassa elokuvissa Jättiläinen taivaalla (1974) ja Hindenburg (1975). == Filmografia == * Valtiollinen poliisi iskee tai FBI iskee (The FBI Story, 1959) vieras juhlissa * Matka auringon tuolle puolen (Doppelganger tai Journey to the Far Side of the Sun, 1969) eversti Glenn Ross * Black Noon (1971) * Yksisilmä-Charley (Charley One-Eye, 1972) intiaani * The Manhunter (1972) * Panssaritiikerit tai Kamppailu aavikolla (Death Race, 1973) Arnold Mcmillan * Satan’s School For Girls (1973) professori Clampett * The Norliss Tapes (1973) David Norliss * The Horror at 37,000 Feet (1973) * Hindenburg (The Hindenburg, 1975) * Jättiläinen taivaalla (Airport 1975 tai Airport '75, 1975) * Code Name: Diamond Head (1977) Johnny Paul * Salaisuuksia (Secrets (1977) Herb Fleming * Stone (1979) * Return of the Mod Squad tai The Return of Mod Squad (1979) * Freedom (1981) * Scruples (1981) Bennett Hall * Golden Club (Sizzle, 1981) * Rush Week (1988) * Dark Holiday (1989) * Blue Bayou (1990) * Dekkari korkeilla koroilla (Lady Against the Odds (1992) * Stormy Weathers (1992) * Terminal tai Robin Cook’s Terminal (1996) * Kaunis mieli (A Beautiful Mind (2001) Governor * Broken English (2007) Lähde: == Lähteet == == Aiheesta muualla == * * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1938 syntyneet Luokka:Elävät henkilöt
Vireot (suku)

Vireot (Vireo) on vireojen heimoon kuuluva varpuslintusuku. Sukuun kuuluu 31 lajia. == Vireoihin (Vireo) kuuluvia lajeja == * Andienvireo (Vireo leucophrys) * Costaricanvireo (Vireo carmioli) * Cozumelinvireo (Vireo bairdi) * Harmaapäävireo (Vireo cassinii) * Harmaavireo (Vireo vicinior) * Hispaniolanvireo (Vireo nanus) * Jukataninvireo (Vireo magister) * Kanadanvireo (Vireo philadelphicus) * Keltaperävireo (Vireo flavoviridis) * Keltarintavireo (Vireo flavifrons) * Kultavireo (Vireo hypochryseus) * Kuubanvireo (Vireo gundlachii) * Lavertajavireo (Vireo gilvus) * Lyijyvireo (Vireo plumbeus) * Mangrovevireo (Vireo pallens) * Meksikonpikkuvireo (Vireo nelsoni) * Meksikonvireo (Vireo brevipennis) * Noronhanvireo (Vireo gracilirostris) * Oliivivireo (Vireo modestus) * Pajuvireo (Vireo bellii) * Paksunokkavireo (Vireo crassirostris) * Pilvimetsävireo (Vireo masteri) * Puertoriconvireo (Vireo latimeri) * Punasilmävireo (Vireo olivaceus) * Sanandrésinvireo (Vireo caribaeus) * Silmälasivireo (Vireo solitarius) * Sinipäävireo (Vireo osburni) * Tammivireo (Vireo huttoni) * Teksasinvireo (Vireo atricapilla) * Valkosilmävireo (Vireo griseus) * Viiksivireo (Vireo altiloquus) ==Lähteet== == Aiheesta muualla == *ITIS: Vireo Luokka:Vireot
Korowai

Korowai on Papuassa asuva ihmisheimo. Heimo on yksi maailman ainoita, joissa eletään kivikautista elämää. Korowai-heimon ihmiset asuvat viidakoissa, jossa he rakentavat kotinsa paaluille ja oksistoon. Korowai-heimo on ainoa tunnettu ihmisryhmä maailmassa, joka harjoittaa edelleen kannibalismia. Suomen Madventures-matkailuohjelma esitteli Korowai-heimon elämää 2. tuotantokaudellaan. ==Lähteet== ==Aiheesta muualla== Luokka:Indonesian etniset ryhmät
Eddy Gordo

Eddy Gordo on kuvitteellinen hahmo Tekken-tappelupelisarjassa. Hän edustaa näyttävää brasilialaista capoeira-kamppailulajia. == Tekken 3 == Eddy Gordo oli upporikkaasta perheestä ja hänellä oli käytännössä katsoen kaikkea muuta, kuin vanhemmat. Tuolloinen Mishima Zaibatsun omistaja Kazuya Mishima oli surmannut Eddyn isän ja äidin. Se sai Eddyn puhkumaan raivoa ja hän päätti kostaa Kazuyalle. Hän kuitenkin putosi turnauksesta. == Tekken 4 == Eddy Gordon mestari joutui vankilaan. Hänellä oli lapsenlapsi nimeltä Christie, Eddy vannoi opettavansa Christielle Capoeiraan tarvittavat taidot. Kahden vuoden harjoituksen aikana Christiestä tuli taitava taistelija. Myöhemmin Christie löysi paperille kirjoitetun viestin, jossa Eddy kertoi hoitavansa vanhoja asioita. Christie huolestui ja päätti etsiä häntä The King Of Iron Fist Tournament 4:stä. == Tekken 5 == Eddy Gordon mestari ja Christie Monteiron isoisä oli päässyt juuri vankilasta, mutta hänestä oli vankeutensa aikana tullut huolestuttavan heikkokuntoinen. Tämä mies ei ollut se mestari, jonka Eddy joskus tunsi. Christie ja Eddy tutkivat asiaa pidemmälle ja saivat selvää, että mies oli vakavasti sairas, ja että ainoastaan Mishima Zaibatsun teknologia voisi pelastaa hänet. Eddy ja Christie hankkivat miehelle kuntoutuksen, mutta laskut olivat harvinaisen suuret. Eddyn ja Christien oli pakko osallistua The King Of Iron Fist Tournament viiteen. == Aiheesta muualla == * Eddy Gordo tekkenpedia.com sivulla Luokka:Tekken-pelisarjan hahmot
Luettelo televisiosarjojen Hercules ja Xena hahmoista

Tässä luettelossa on merkittäviä hahmoja televisiosarjoista Hercules ja Xena. == Kuolevaiset == * Alcmene: Alcmene on Herculesin ja Iphiclesin äiti. * Alti: Alti on paha shamaani * Amarice * Autolycus: "Varkaiden kuningas" * Borias: Sotaherra - kääntyi hyväksi - Xenan rakastaja - Solanin isä * Callisto * Cyrene: Xenan äiti. Majatalon ja ravintolan-pitäjä. * Deianeira: Deianeira oli Herculesin vaimo. Hän synnytti kolme hänen lastaan; Aesonin, Klonusin, ja Ilean. * Draco: Sotaherra, Xenan vihollinen. * Ephiny: Ylpeä ja lojaali Amatsoni. Vaikkakin uskollinen heimolleen, * Eve (Livia): Xenan tytär - Calliston sielu. * Gabrielle: Xenan apuri, paras ystävä ja toveri. * Iolaus: Herculesin apuri, paras ystävä ja kumppani. * Iphicles: Herculesin velipuoli. Hänen isänsä on Amphitryon, ja hänen äitinsä on Alcmene. * Julius Caesar: Rooman kenraali ja valtionmies, Gallian valloittaja. Kerran Xenan rakastaja ja nyt hänen vihollisensa. * Joxer (suom. Jukseri): Joxer on Xenan ja Gabriellin uskollinen ystävä. Hän on rakastunut Gabrielliin, * Lao Ma: Lao Ma on rauhan ja viisauden nainen. Hän on kova ja pehmeä samaan aikaan, kuten vesi. * Lyceus: Xenan ja Torisin nuorempi veli. * Mabon: Druidi. * Meg: Yksi Xenan monista kaksoisolennoista. Hän on rakastunut Joxeriin. * Najara: Ihmeellinen soturi nainen * Nebula: Naismerirosvo. * Salmoneus: Liikemies, * Solan: Xenan ja Boriaksen poika - kuoli Hopen tappamana * Xena == Jumalat & jumalattaret== === Antiikin Kreikan jumalolennot === * Afrodite: Afrodite on Kreikan Rakkauden jumalatar * Apollo * Ares: Ares on kreikkalainen sodan jumala * Artemis * Athena * Cupido: Aresin ja Afroditen poika * Deimos * Demeter * Discord * Haades * Hephaestus * Hera * Nemesis * Persephone * Poseidon * Strife * Kohtalottaret * Zeus == Lähteet == * "Path of Vengeance". Xena: Warrior Princess. 2001-02-17. * "Adventures in the Sin Trade, part I". Xena: Warrior Princess. 1998-09-28. * "Hooves and Harlots". Xena: Warrior Princess. 1995-11-20. Hercules ja Xena
Kehittyvä Kauppa

Kehittyvä kauppa on suomalainen K-ryhmän ammattilehti, jota kustantaa K-kauppiasliitto. Lehti tukee K-kaupan henkilökunnan ammatillista kehittymistä sekä välittää toimivia käytäntöjä, ideoita ja innostusta K-ryhmän sisällä ja kaupan alalla yleensä. Lehdessä on runsaasti artikkeleita Suomen vähittäiskaupasta sisältäen muun muassa markkinaosuustietoja. Lehden päätoimittaja on Kirsi Suurnäkki-Vuorinen. Kehittyvä kauppa -lehti on ilmestynyt vuodesta 1986 lähtien. Sen kaukainen edeltäjä, Maakauppias-lehti, perustettiin vuonna 1907. ==Tekninen ulkoasu== Lehti painetaan Tampereella PunaMusta Oy:ssä. Kehittyvän kaupan sivukoko on 210 mm x 297 mm eli A4. ==Lähteet== Luokka:Vähittäiskauppa Luokka:Suomalaiset ammattilehdet
Valkokurkkukipuaja

Valkokurkkukipuaja (Xiphocolaptes albicollis) on Argentiinassa, Brasiliassa ja Paraguayssa tavattava kipuajiin kuuluva varpuslintu. == Koko ja ulkonäkö == Kooltaan valkokurkkukipuaja on noin 28-29 cm. Lajin selkä on ruskea ja siinä on heikkoa viirutusta. Siivet ja pyrstö ovat väriltään kastanjanruskeat. Pää on huomattavasti tummempi. Valkokurkkukipuajan nokka on musta, pitkä ja hieman alaspäin kaareva. Kurkku on lajilla valkoinen. Linnun vatsa on ruskea ja valkoviiruinen. Etelänsuomukipuaja (Dendrocolaptes platyrostris) muistuttaa valkokurkkukipuajaa, mutta on huomattavasti pienempi. == Elinympäristö == Valkokurkkukipuajaa tavataan Argentiinan, Brasilian ja Paraguayn kosteista alanko- ja vuoristometsistä. Lajia on tavattu aina 1 800 metrin korkeudesta, mutta yleensä laji elää alle 1 500 metrin korkeudella. == Elintavat == Valkokurkkukipuajat elävät yleensä yksin tai pareittain. Linnut ovat monesti hyvin rohkeita ja kesyjä. Ravintonaan valkokurkkukipuaja käyttää ananaskasveja, joita se etsii melko läheltä maan pintaa. Linnut laulavat erityisesti aikaisin aamulla ja illalla hämärän aikaan. == Lähteet == Luokka:Kipuajat
Invest in Finland

Invest in Finland on kansainvälistymis- ja rahoituspalveluita tarjoavan liike- elämän toimijan Business Finlandin yksikkö, joka tukee suorien investointien saamista Suomeen. Suomeen kohdistuvien investointien edistämisen lisäksi Invest in Finland kerää tietoa ulkomaalaisten yritysten investoinneista Suomeen sekä kehittää ja koordinoi kansallista investointien hankintatyötä verkottuen aktiivisesti alueellisten ja kansainvälisten toimijoiden kanssa. Invest in Finlandin toimintaa rahoittaa yhtenä Suomen valtion kansainvälistymispalveluna työ- ja elinkeinoministeriö. Yksikön johtajana toimii Antti Aumo (2015- ). Aikaisemmin toiminnan rahoitti kauppa- ja teollisuusministeriö. Invest in Finlandin toimitusjohtajana toimi Tuomo Airaksinen 2005-2012.Invest in Finlandin toiminta osaksi Finproa, Finpro 13.12.2011. Viitattu 20.1.2016. KTM Sirkka Aura oli toimitusjohtajana vuosina 1999–2005Julkisen sektorin ylimmät naisjohtajat, Talouselämä 8.4.2003. Viitattu 20.1.2016. ja häntä ennen Nils-Cristian Berg 1993–1998, joka erosi vastalauseena riittämättömälle rahoitukselleInvest in Finlandin toimitusjohtaja eroaa tehtävästään, Taloussanomat 6.10.1998. Viitattu 20.1.2016.. Invest in Finlandin toiminta itsenäisenä organisaationa lakkautettiin ja se siirrettiin osaksi Finpron toimintaa. Invest in Finland 'säätiö lakkautettiin virallisesti kesäkuun lopussa 2012. Finpron yksikköinä toimivat myös Visit Finland (ent. Matkailun edistämiskeskus) ja Export Finland.Finpro on nyt Export, Invest in ja Visit Finland, Finpro-etusivun vaihtuva otsikko. Viitattu 20.1.2016. Vuonna 2018 Finpro ja Tekes yhdistyivät Business Finlandiksi. ==Lähteet== Luokka:Suomen talous Luokka:Työ- ja elinkeinoministeriö
Ylihärmän vaakuna

Ylihärmän vaakuna oli Ylihärmän kunnan tunnus. Vaakuna oli saanut aiheensa maataloudesta ja kunnan nimestä, jonka yli-sanaan vaakunan lakio viittaa. Vaakunan heraldinen selitys on "hopeakentässä lakio ja äessäleikkö; molemmat siniset". Vaakunan suunnitteli Gustaf von Numers ja se vahvistettiin vuonna 1963. Kunnan liityttyä Kauhavaan sen vaakuna jäi epäviralliseksi kotiseutuvaakunaksi. Vaakuna Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat
Underground attack

Underground Attack on suomalainen yhtye, joka julkaisi esikoispitkäsoittonsa syyskuussa 2008 omalla Frank recordings -levymerkillään. Yhtye toimi tuolloin nelihenkisenä: Piiska – laulu, Juhis – kitara, Arska - basso ja Sasu – rummut. Kokoonpano vakiintui vuoden 2008 alussa, jolloin Sasu liittyi yhtyeeseen soitettuaan siinä jo kymmeniä kertoja. Albumilla esiintyi kuitenkin aiempi rumpali Pete. Yhtyeen tunnetuimpia kappaleita ovat Savage Side, Ciao, Life Undone, Caroline, Devil in me ja Broken Dreams. Musiikkivideot on julkaistu kappaleista Broken Dreams ja T.B.G.O.. Jälkimmäisen yhtye ohjasi ja leikkasi itsekuvaamastaan ja fanien luovuttamasta materiaalista 2009 toukokuun Venäjän- kiertueelta. == Diskografia == * 2008 Sleazy Dream (cd) * 2010 369° (mp3) * 2013 Viva La Renovation (cd) == Kokoonpanot == thumb|Underground Attack, 2012 2008-2009: * Piiska - laulu * Juhis - kitara * Arska - basso * Sasu - rummut 2009: * Piiska - laulu * Juhis - kitara * Arska - basso * Ari - rummut 2010: * Piiska - laulu * Juhis - kitara * Teemu - basso * Ari - rummut 2011 -> * Piiska - laulu, piano * Juhis - kitara * Teemu - basso * Antti - rummut == Aiheesta muualla == * www.ugattack.com * myspace.com/ugattack * http://www.youtube.com/UndergroundAttack Luokka:Suomalaiset yhtyeet
Geeta Dutt

Geeta Dutt (; 23. marraskuuta 1930 – 20. heinäkuuta 1972) oli intialainen laulaja. Hän syntyi nimellä Geeta Ghosh Roy Chowdhuri Faridpurissa, nykyisen Bangladeshin alueella, ja muutti vuonna 1942 Mumbaihin. Hän tuli tunnetuksi useiden intialaisten elokuvien musiikista. Laulujen joukossa on ”Aaj sajan mohe ang lagalo” elokuvasta Pyaasa (1957), jonka ohjaajan Guru Duttin kanssa Geeta oli mennyt naimisiin 26. toukokuuta 1953. Pari sai kolme lasta. Tunnettujen Duttille lauluja tehneiden säveltäjien joukossa olivat Sachin Dev Burman ja O. P. Nayyar. Vuonna 1946 elokuvauransa aloittanut Dutt esiintyi myös näyttelijänä elokuvassa Badhu Bharan (1967). Guru Dutt kuoli vuonna 1964 ja Geeta itse kuoli maksakirroosiin 41-vuotiaana vuonna 1972. == Lähteet == == Aiheesta muualla == * * Profiili sivulla Hindilyrics.net Luokka:Intialaiset laulajat Luokka:Vuonna 1930 syntyneet Luokka:Vuonna 1972 kuolleet
Kodisjoen vaakuna

Kodisjoen kunnanvaakuna on saanut aiheensa pitäjässä pitkään käytetyistä vetohäristä. Vaakunan on suunnitellut Gustaf von Numers, ja se vahvistettiin käyttöön 1. huhtikuuta 1964. Vaakunan selitys on ”punaisessa kentässä kolme kultaista härän iestä alatusten”. Vaakuna muuttui epäviralliseksi kotiseutuvaakunaksi 2007 Kodisjoen liityttyä osaksi Rauman kaupunkia. == Lähteet == * Luokka:Suomen entisten kuntien vaakunat Luokka:Gustaf von Numersin suunnittelemat kunnanvaakunat Luokka:Kodisjoki
Toimeksianto

Toimeksianto eli mandaatti on sopimus, jossa toimeksiantaja (mandantti) antaa toimeksisaajan (mandataarin) tehtäväksi hoitaa jokin asia tai toimi toimeksiantajan puolesta. Toimeksiantosopimuksessa toimeksisaaja sitoutuu suorittamaan tehtävän yleensä palkkiota vastaan. Toimeksisaajan ylittäessä sovitun toimivallan joutuu hän vastuuseen valtuutuksen ylittävän toimen osalta. Toimeksiannon ero valtuutukseen on siinä, että toimeksianto on kaksipuolinen oikeustoimi, kun taas valtuutus on yksipuolinen oikeustoimi. Toimeksianto on esimerkiksi kuljetus- ja huolintasopimus, koneiden huoltosopimus, kiinteistönvälityssopimus ja asianajajan kanssa solmittu sopimus oikeudenkäynnin hoitamisesta. Toimeksiantosopimuksen toimeksisaaja ei ole toisen osapuolen johdon ja valvonnan alainen, joka on oleellinen osa työsopimusta. Toimeksiannon perusteella toimeksisaaja oikeutetaan toimimaan itsenäisesti ja hän saa myös päättää käyttämistään keinoista. Toimeksiantosopimuksella ei ole määrämuotoa, mutta yleensä sopimiseen liittyy tarjous ja vastaus siihen. Sopimus päättyy, kun asia on hoidettu loppuun tai päättymiselle on sovittu tietty aika. Toimeksiantajalla on oikeus esimerkiksi luottamuspulan vuoksi peruuttaa toimeksianto milloin tahansa. Mikäli syy ei ole riittävä, saattaa toimeksisaajalla olla oikeus korvaukseen aiheutuneista vahingoista. Myös toimeksisaajalla on oikeus purkaa sopimus laillisesta syystä, mutta hän joutuu maksamaan korvauksen, jos syy ei ole pätevä. Kauppaedustajien sopimussuhteissa mahdollisuudet sopimuksen peruuttamiseen ovat rajallisemmat. Toimeksiantosopimuksista säädetään vuoden 1734 lain kauppakaaren 18 luvussa (3/1734) ja toimeksiantovaltuutuksesta oikeustoimilain 11 §:n 2 momentissa ja 18 §:ssä. Näitä täydentävät joistakin ammateista säädetyt erillislait, kuten laki kauppaedustajista ja myyntimiehistä (417/1992), laki vakuutusten tarjoamisesta (234/2018), arvopaperimarkkinalaki (746/2012), laki kiinteistöjen ja vuokrahuoneistojen välityksestä (1074/2000) sekä laki kiinteistönvälitysliikkeistä ja vuokrahuoneiston välitysliikkeistä (1075/2000). ==Lähteet== * Otavan iso tietosanakirja, Otava 1964 * Uusi tietosanakirja, Tietosanakirja oy 1963 * Encyclopædia iuridica Fennica, Suomalainen lakimiesyhdistys 1994, ISBN 951-855-135-9, osa I palstat 855–858 ==Aiheesta muualla== * Kauppakaaren 18 luku * Oikeustoimilain 11 § 2 mom. * Oikeustoimilain 18 § Luokka:Sopimusoikeus
Colgan Airin lento 3407

Colgan Airin lento 3407 oli Golgan Airin reittilento Newarkin kansainväliseltä lentoasemalta Buffalo Niagaran kansainväliselle lentoasemalle 12. helmikuuta 2009. Lento markkinoitiin Continental Airlinesin nimen alla. 12\. helmikuuta 2009 kello 22.11 paikallista aikaa (13. helmikuuta kello 3.11 UTC) kone putosi pientaloalueelle ollessaan viiden mailin loppulähestymislinjalla Buffalon lentoasemalle. Onnettomuudessa kuoli 50 ihmistä eli koneen viisihenkinen miehistö, 44 matkustajaa ja yksi maanpinnalla ollut henkilö. Lentäjät eivät ilmoittaneet ongelmista ennen onnettomuutta. Kyseessä oli ensimmäinen vakava lento-onnettomuus Yhdysvalloissa sitten Comairin lennon 191 elokuussa 2006. ==Onnettomuus== Kone oli Bombardier Dash 8. Konetyypillä on ollut lukuisia pieniä teknisiä ongelmia muun muassa laskutelineiden kanssa. Colgan Airin lento 3407 oli kuitenkin ensimmäinen vakava onnettomuus konetyypille. Kone oli uusi: se oli otettu käyttöön vasta huhtikuussa 2008. Kone oli selvitetty laskeutumaan lentokentälle, ja se katosi tutkasta noin kello 22.11. Se oli pudonnut maahan noin kymmenen kilometrin päässä kentästä, normaalin lentoreittinsä alapuolelle. Alustavasti koneen tallenninlaitteiden mukaan onnettomuuden syy on jään kertyminen koneen rakenteisiin. Onnettomuushetken säätila ei kuitenkaan ollut erityisen hankala vaan melko tyypillinen talvisää. Lämpötila oli nollan tienoilla, ja lisäksi oli kevyttä lumisadetta sekä sumua. Tuuli tapahtumahetkellä oli noin 7 m/s. Ohjaamotallenteiden mukaan lentäjät olivat huomanneet tuulilasiin ja siipiin kertyvän jäätä, vaikka jääntorjuntajärjestelmä olikin päällä. Lentotietotallenteiden mukaan kone lensi automaattiohjauksessa, vaikka suositusten mukaan onnettomuushetken oloissa sitä olisi pitänyt lentää käsiohjauksella.http://www.mtv3.fi/uutiset/ulkomaat.shtml/arkistot/ulkomaat/2009/02/800404 Kansalaisuus Matkustajat Henkilökunta Maassa Yhteensä 41 4 1 46 2 0 0 2 1 0 0 1 1 0 0 1 Yhteensä 45 4 1 50 ==Syy== Lennon aikana jäätä oli kertynyt tuulilasiin ja siipiin, eivätkä lentäjät huomanneet, että jää aiheutti hidastusta. Kun kone alkoi sakata ja stickshaker (ohjainten tärisyttäjä) alkoi hälyttää, lentäjä alkoi vetää ohjaimia, mikä aiheutti sen, että kone hidastui entisestään ja sakkasi lisää. Syyksi voi tulkita siipiin kertyneen jään ja lentäjän väsymyksestä johtuneen virheen. == Lähteet == Luokka:Buffalo (New York) Luokka:Lento-onnettomuudet New Yorkin osavaltiossa Luokka:Vuoden 2009 lento-onnettomuudet
Hippa-festivaali

Hippa-festivaali on Joensuussa kansanmusiikkiin painottuva tapahtuma, joka on järjestetty eri vuodenaikoina vuosina 2007-2015. Järjestäjänä on ollut kulttuuriyhdistys Mahti ry, joka järjesti pitkin vuotta myös Hippa-klubeja. Kansanmusiikin lisäksi tapahtumassa on kansantanssia, nykytanssia, erilaisia konsertteja, teatteriesityksiä, lasten tapahtumia ja performansseja. Tapahtumapaikkoja ovat muun muassa Pakkahuone, Teatteriravintola, konservatorion sali, ravintola Wanha Jokela, ravintola Hostina Piimälinna, kauppakeskus Iso Myy sekä Taidekeskus Ahjo. ==Ensimmäisten vuosien historiaa== Vuoden 2009 Hippa-festivaali järjestettiin 13.-15. helmikuuta 2009. Esiintyjiä ovat muun muassa Timo Väänänen, Sanna Kurki-Suonio, Sari Kaasinen, Rymäkkä, Maanakka, Anna Fält ja Pia Lindy. Vuoden 2010 festivaali järjestettiin 12.–14. helmikuuta. Konsertit pidettiin kaupungintalon Teatteriravintolassa ja Teatteriklubilla. Esiintyjinä olivat muun muassa Luna Nova, Ville Kangas ja Puuma -yhtye, Jussi Syren and The Groundbreakers ja Turkka & Paalanen. Vuoden 2011 festivaali siirtyi lokakuuhun ja sen jälkeen järjestettiin Hippa-klubeja eri vuodenaikoina. ==Aiheesta muualla== Hippa-festivaali ja Mahti ry Luokka:Joensuun tapahtumat Luokka:Kansanmusiikkitapahtumat Suomessa Luokka:Joensuun musiikki
Róisín Murphy

Róisín Marie Murphy (s. 5. heinäkuuta 1973) on irlantilainen laulaja, sanoittaja ja musiikin tuottaja. Murphy tuli tunnetuksi elektronisen musiikin duosta Moloko, jonka toinen osapuoli oli Murphyn silloinen poikaystävä Mark Brydon. Moloko julkaisi neljä albumia Do You Like My Tight Sweater (1995), I Am Not a Doctor (1998), Things to Make and Do (2000), Statues (2003) ja yhden kokoelmalevyn Catalogue (2006). Vuonna 2005 Murphy julkaisi soolouransa debyyttialbumin Ruby Blue. Vuonna 2007 hän julkaisi toisen sooloalbuminsa Overpowered. Pitkän levytystauon jälkeen Murphy julkaisi albumit Hairless Toys sekä Take Her Up to Monto vuosina 2015 ja 2016. Murphy on keikkaillut soolouransa aikana Suomessa neljä kertaa, viimeisimmän kerran vuonna 2015 Flow-festivaaleilla Helsingissä. Murphy synnytti joulukuussa 2009 esikoistyttärensä. == Diskografia == === Sooloalbumit === * Ruby Blue (2005) * Overpowered (2007) * Hairless Toys (2015) * Take Her Up to Monto (2016) * Róisín Machine (2020) * Hit Parade (2023) Luokka:Irlantilaiset laulajat Luokka:Vuonna 1973 syntyneet Luokka:Elävät henkilöt
Jääkiekon SM-sarjakausi 1933–1934

Jääkiekon SM-sarja vuonna 1934 oli ensimmäinen jääkiekon SM-kilpailu, joka pelattiin sarjamuotoisena. Joukkueita oli neljä kahdesta kaupungista. Joukkueet pelasivat kukin kolme ottelua. Mestaruuden voitti Helsingfors Skridskoklubb. == Sarjataulukko== === Ottelut === == HSK:n mestarijoukkue == Hans Byman, Klaus Hagström, Bruno Lauren, Rolf Lauren, Bertel Lindroos, Börje Löfgren, Karl Malmström, Harald Melin, Romeo Mikalunas, Edmund Sjöberg, Harald Sundqvist, Lars Törnqvist ==Lähteet== Luokka:Jääkiekon SM-sarja Luokka:Vuoden 1933 jääkiekko Luokka:Vuoden 1934 jääkiekko
Jääkiekon SM-sarjakausi 1934–1935

Jääkiekon SM-sarja vuonna 1935 pelattiin kolmen joukkueen kesken. Jokainen joukkue pelasi neljä ottelua ja sarjan voittaja voitti mestaruuden. Mestaruuden voitti Helsingin Jalkapalloklubi. == Sarjataulukko== == HJK:n mestarijoukkue == Sulo Salo m.v., Aaro Kivilinna, Olavi Helo, Kalevi Ihalainen, Erkki Saarinen, Heikki Katajavuori, Paavo Talasmaa, Osmo Kivi, Taavi Pohjanpalo, Onni Tynkkynen, Romeo Mikalunas, Asko Alléen, Viljo Halme == Lähteet == Luokka:Jääkiekon SM-sarja Luokka:Vuoden 1934 jääkiekko Luokka:Vuoden 1935 jääkiekko
Herman Hollerith

Herman Hollerith (29. helmikuuta 1860 Buffalo, New York, Yhdysvallat – 17. marraskuuta 1929 Washington D.C., Yhdysvallat) oli amerikkalainen tilastotieteilijä, joka kehitti reikäkorttikoneen suurten tietomäärien käsittelyyn ja perusti Tabulating Machines Company -nimisen yrityksen, joka oli nykyisen IBM:n edeltäjä. Hän opiskeli New Yorkin Columbian yliopistossa ensin kaivosinsinööriksi ja suoritti filosofian tohtorin tutkinnon vuonna 1890. ==Keksinnöt ja liiketoiminta== Toimittuaan jonkin aikaa opettajana Hollerith sai vuonna 1884 viran Yhdysvaltain väestönlaskentavirastossa. Samana vuonna hän teki ensimmäisen tilastointikoneisiin liittyvän patentoidun keksintönsä, jolle syyskuun 23. päivänä myönnettiin patentti nro 395782.The Invention and Development of the Hollerith Punched Card Viraston kanssa tekemänsä sopimuksen mukaisesti Hollerith rakensi edelleen taulukointiin soveltuvia koneita. Niiden avulla Yhdysvaltain vuoden 1890 väestönlaskenta saatiin suoritetuksi vuoden aikanaHollerith's Electric Sorting and Tabulating Machine, n. 1895 Yhdysvaltojen kongressin kirjaston American Memory -arkistossa, kun edellisen, vuoden 1880 väestönlaskennan, tulosten käsittely oli kestänyt kahdeksan vuotta. Vuonna 1896 Hollerith perusti reikäkorttikoneita valmistamaan oman yrityksensä, nimeltään Tabulating Machine Company. Koneita alettiin pian käyttää väestönlaskennoissa monissa muissakin maissa. Myös vakuutusyhtiöt hyödynsivät reikäkorttikoneita. Tehdäkseen laitteen käyttökelpoisemmaksi Hollerith kehitti myös automaattisen korttiensyöttölaitteen sekä näppäimistöllä varustetun reikäkorttilävistimen. Vuonna 1911 Hollerith myi yhtiönsä yritysryppäälle nimeltä Computing Tabulating Recording Corporation (CTR), josta tuli IBM vuonna 1924. Hollerithin mukaan on saanut nimensä Fortran-ohjelmointikielen varhaisimmissa versioissa merkkijonojen käsittelyyn käytetty Hollerith-tietotyyppi. ==Lähteet== ==Aiheesta muualla== * Computer History Museum: Hollerithin patentti vuodelta 1889 * IBM:n arkistot: Herman Hollerith * IBM:n arkistot: Tabulating Machine Co. plant * Early Office Museum: Reikäkortilla toimivat taulukkolaskentakoneet * Hollerith, National Hall of Fame * Hautapaikan kartta * Columbia University Computing History: Herman Hollerith Luokka:Yhdysvaltalaiset keksijät Luokka:Yhdysvaltalaiset tilastotieteilijät Luokka:Vuonna 1860 syntyneet Luokka:Vuonna 1929 kuolleet Luokka:Seulonnan keskeiset artikkelit
Kepler

Kepler voi tarkoittaa seuraavia: ;Henkilöitä: * Angela K. Kepler (s. 1943), uusiseelantilainen luonnontieteilijä ja kirjailija * Johannes Kepler (1571–1630), saksalainen tähtitieteilijä * Lars Kepler, kahden ruotsalaisen kirjailijan salanimi * Shell Kepler (1958–2008), yhdysvaltalainen näyttelijä ;taivaankappaleita: * 1134 Kepler, asteroidi * Kepler-4, pääsarjan tähti Lohikäärmeen tähdistössä * Kepler-7b, eksoplaneetta * Kepler-11, pääarjan tähti Joutsenen tähdistössä * Kepler-11f, Kepler-11-tähteä kiertävä eksoplaneetta * Kepler-16b, eksoplaneetta * Kepler-22, auringonkaltainen tähti Joutsenen tähdistössä, * Kepler-22b, Kepler-22-tähteä kiertävä eksoplaneetta * Kepler 42, punainen kääpiötähti Joutsenen tähdistössä * Kepler-37, pääsarjan tähti Lyyran tähdistössä * Kepler-37b, Kepler-37-tähteä kiertävä eksoplaneetta * Kepler 42, KOI-961, punainen kääpiötähti Joutsenen tähdistössä * Kepler-62, pääsarjan tähti Lyyran tähdistössä * Kepler-62 e, Kepler-62-tähteä kiertävä eksoplaneetta (supermaa) * Kepler-62 f, Kepler-62-tähteä kiertävä eksoplaneetta (supermaa) * Kepler-64b, PH1, Kepler-64-kääpiötähteä kiertävä eksoplaneetta * Kepler-69, pääsarjan tähti Joutsenen tähdistössä * Kepler-70b, Kepler-70-alikääpiötähteä kiertävä eksoplaneetta * Kepler-70c, Kepler-70-alikääpiötähteä kiertävä eksoplaneetta * Kepler-78b, eksoplaneetta * Kepler-90, pääsarjan tähti Lohikäärmeen tähdistössä * Kepler-186f, eksoplaneetta * Kepler-296e, eksoplaneetta * Kepler-438b, eksoplaneetta * Kepler-442b, eksoplaneetta * Kepler-452b, eksoplaneetta ;Muita merkityksiä: * Kepler, Kuun kraatteri * Johannes Kepler ATV, ESAn ATV-huoltolento Kansainväliselle avaruusasemalle. * Kepler, NASAn avaruusteleskooppi * Keplerin lait, kolme Johannes Keplerin löytämää, planeettojen liikettä kuvaavaa fysiikan lakia * Kepler, Nvidian mikroarkkitehtuuri * Kep1er, eteläkorealainen yhtye * Kepler 62, Kirjasarja
Tyrannikipuajat

Tyrannikipuajat (Dendrocincla) on etelä- ja keskiamerikkalainen kipuajien heimoon kuuluva lintusuku. Sukuun kuuluu 6 lajia. == Lajeja == * Meksikontyrannikipuaja Dendrocincla anabatina * Punakipuaja Dendrocincla homochroa * Rastaskipuaja Dendrocincla turdina * Ruskokipuaja Dendrocincla fuliginosa * Tyrannikipuaja Dendrocincla tyrannina * Valkoleukakipuaja Dendrocincla merula ==Lähteet== == Aiheesta muualla == *ITIS: Dendrocincla Luokka:Kipuajat
Yöeläin

Yöeläimiä ovat eläimet, jotka liikkuvat etupäässä öisin. Nisäkkäistä yöeläimiä ovat esimerkiksi hamsterit, ai-ai ja lepakot, linnuista esimerkiksi monet pöllöt. Yöeläimet saalistavat yöllä ja nukkuvat päivällä. == Katso myös == * Lisää yöeläimistä Luokka:Eläintiede
Edvard Kujala

Edvard Kujala (8. maaliskuuta 1884 Ruovesi – 30. elokuuta 1964 Pohjaslahti) oli suomalainen poliitikko ja kunnallisneuvos, joka toimi SDP:n kansanedustajana vuosina 1929–1930 ja 1933–1945. == Elämä == Edvard Kujalan vanhemmat olivat Kuortaneessa syntynyt torppari Erkki Kujala (s. 1852) ja Riikka Kettunen (1849-1926). Köyhän perheen lapsena hän ei käynyt edes kansakoulua, vaan teki jo pienestä pitäen maatöitä. Myöhemmin Kujala oli tehdastyöläisena Pietarsaaressa ja viimeiseksi Töölön sokeritehtaalla Helsingissä. Työnsä ohessa hän suoritti työväenopistojen iltakursseja. Vuonna 1917 Kujala palasi kotiseudulleen hankittuaan pientilan Ruoveden Huhtijärveltä. Kujala oli Pienviljelijäin Liiton Ruoveden osaston, Ruoveden työväenyhdistyksen ja Ruoveden sosialidemokraattisen kunnallisjärjestön puheenjohtaja. 1920-luvulla hän toimi myös Ruoveden kunnanvaltuuston puheenjohtajana. Kujala oli kansanedustaja vuosina 1929–1930 ja 1933–1945 sekä presidentin valitsijamies 1931, 1937, 1940 ja 1943. Pohjaslahden kuntaa perustettaessa 1941 hänet valittiin sen ensimmäisen kunnanvaltuuston puheenjohtajaksi. Vuonna 1945 Kujalalle myönnettiin kunnallisneuvoksen arvonimi. Kujala kuoli 80-vuotiaana elokuussa 1964. Hänet on haudattu Pohjaslahden hautausmaalle. == Perhe == Edvard Kujala puoliso oli ruovesiläinen Emilia Perttula (1888-1980), jonka kanssa hän avioitui vuonna 1913. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ruoveden kunnanvaltuutetut Luokka:Pohjaslahden kunnanvaltuutetut Luokka:Pirkanmaan vaalipiiri Luokka:Vuonna 1884 syntyneet Luokka:Vuonna 1964 kuolleet